|  |  |
| --- | --- |
|  ED  ΕΛΛΗΝΙΚΗ ΔΗΜΟΚΡΑΤΙΑ ΥΠΟΥΡΓΕΙΟ ΠΑΙΔΕΙΑΣ ΘΡΗΣΚΕΥΜΑΤΩΝ ΚΑΙ ΑΘΛΗΤΙΣΜΟΥ ΠΕΡΙΦ. Δ/ΝΣΗ Π.Ε. & Δ.Ε. ΔΥΤ. ΕΛΛΑΔΑΣ**Δ/ΝΣΗ Π.Ε. ΗΛΕΙΑΣ**-----Ταχ. Δ/νση : Εθν. Αντίστασης 17Τ.Κ.- Πόλη : 27131 - Πύργος Πληροφορίες : Κρανίτη ΜαρίαΤηλέφωνο : 26210-40259e-mail :mail@dipe.ilei.sch.gr | Πύργος, 25-08-2023 **ΠΡΟΣ: ΜΜΕ Ν. ΗΛΕΙΑΣ** **ΔΗΜΟΥΣ Ν. ΗΛΕΙΑΣ** |

**ΔΕΛΤΙΟ ΤΥΠΟΥ**

**Eξετάσεις ενηλίκων για απόκτηση τίτλου απολυτηρίου Δημοτικού Σχολείου**

Από τη Διεύθυνση Πρωτοβάθμιας Εκπαίδευσης Ηλείας ανακοινώνεται ότι θα διεξαχθούν εξετάσεις ενηλίκων ( όσοι έχουν συμπληρώσει το όριο ηλικίας της υποχρεωτικής φοίτησης -16 ετών και άνω) για απόκτηση τίτλου απολυτηρίου Δημοτικού Σχολείου, **στις 08-09-2023, ημέρα Παρασκευή και ώρα 09:00 π.μ.**

Για τη συμμετοχή στις εξετάσεις απαιτείται **αίτηση** των ενδιαφερόμενων μαζί με **πιστοποιητικό γέννησης**, **φωτοτυπία ταυτότητας** και **υπεύθυνη δήλωση του Ν. 1599/86 για τον τόπο διαμονής**. Η αίτηση με τα συνημμένα δικαιολογητικά θα πρέπει να υποβληθεί τις εργάσιμες ημέρες **από τη Δευτέρα 28-08-2023** **έως** **και** **την Τρίτη 05-09-2023, από ώρα 09:00 π.μ. έως 13:30 μ.μ.,** στη Διεύθυνση Πρωτοβάθμιας Εκπαίδευσης Ηλείας, Εθν. Αντίστασης 17 (1ος όροφος) .

 Οι εξετάσεις θα διενεργηθούν στα παρακάτω εξεταστικά κέντρα:

|  |  |  |
| --- | --- | --- |
| **ΟΝΟΜΑΣΙΑ ΣΧΟΛΙΚΗΣ ΜΟΝΑΔΑΣ** | **ΤΗΛ. ΕΠΙΚΟΙΝΩΝΙΑΣ** | **ΔΙΕΥΘΥΝΣΗ** |
| 7ο ΔΗΜ. ΣΧΟΛΕΙΟ ΠΥΡΓΟΥ | 2621033243 | ΟΛΥΜΠΙΩΝ 2 - ΠΥΡΓΟΣ |
| 1ο ΔΗΜ. ΣΧΟΛΕΙΟ ΑΜΑΛΙΑΔΑΣ | 2622028310 | ΕΥΑΓΓΕΛΙΣΤΡΙΑΣ 140 - ΑΜΑΛΙΑΔΑ |
| 1ο ΔΗΜ. ΣΧΟΛΕΙΟ ΛΕΧΑΙΝΩΝ | 2623022238 | ΤΕΡΜΑ Γ. ΔΡΟΣΙΝΗ - ΛΕΧΑΙΝΑ |
| ΔΗΜΟΤΙΚΟ ΣΧΟΛΕΙΟ ΚΡΕΣΤΕΝΩΝ | 2625022302 | ΚΡΕΣΤΕΝΑ |

Οι υποψήφιοι θα προσέρχονται, προς εξυπηρέτησή τους, στο πλησιέστερο προς τον τόπο διαμονής τους εξεταστικό κέντρο.